
KISKŐRÖS VÁROS POLGÁRMESTERE

ELŐTERJESZTÉS

(a Képviselő-testület 2010. december 15-i ülésére)

TÁRGY: KISKŐRÖS VÁROS HULLADÉKGAZDÁLKODÁSI TERVE
A hulladékgazdálkodásról szóló 2000. évi XLIII. Törvény 35. §. (1) bekezdés valamint a hulladékgazdálkodási tervek részletes tartalmi követelményeiről szóló 126/2003. (VIII. 15.) Korm. rendelet szerint a település rendezési tervvel összhangban a települési önkormányzat illetőségi területére 2010-2016. évre vonatkozóan Hulladékgazdálkodási Terv elkészítése vált szükségessé.

A terv elkészítését a „CIKLUS” Környezetvédelmi Betéti Társaság részéről Dr. Kozma Huba Istvánné vegyész, korrózió- és környezetvédelmi szakmérnök és szakértő végezte. A terv véleményezésre az Alsó-Tisza-vidéki Környezetvédelmi, Természetvédelmi és Vízügyi Felügyelőség részére megküldtük és javaslatai, észrevételei bedolgozásra kerültek.    

A törvény 37. § (1) bekezdése értelmében a hulladékgazdálkodási tervet hat évre kell készíteni illetve három évente az abban foglaltak végrehajtásáról beszámolót, értékelést kell készíteni.
A tervdokumentáció teljes terjedelmében a Stratégiai és Városüzemeltetési Osztály kommunális referensénél megtekinthető. 

A fentiek alapján javasolom, hogy a Képviselő-testület Kiskőrös Város 2010-2016. évre vonatkozó Hulladékgazdálkodási Tervének kihirdetéséről a rendelet-tervezetben foglaltak szerint döntsön.

Kiskőrös, 2010. november 30.










Domonyi László sk.










    polgármester

KISKŐRÖS VÁROS ÖNKORMÁNYZATA

KÉPVISELŐ-TESTÜLETÉNEK 

…………./2010. (          ) önkormányzati rendelete

a Hulladékgazdálkodási Terv kihirdetéséről

(Tervezet)
A Képviselő-testület a hulladékgazdálkodásról szóló 2000. évi XLIII. törvény 35. §. (3) bekezdésében foglalt felhatalmazás alapján a következő rendeletet alkotja:

1. §.

A Képviselő-testület Kiskőrös Város Hulladékgazdálkodási Tervét e rendelet mellékleteként kihirdeti.

2. §.

Ez a rendelet a kihirdetése napján lép hatályba, egyidejűleg a 13/2006. (VI. 22.) önkormányzati rendelet a hatályát veszti.
